Gian Nicola Berti

Gian Nicola Berti (s. 9. elokuuta 1960) on sanmarinolainen poliitikko ja entinen haulikkoampuja. Hän toimi San Marinon kapteenivaltionhoitajana huhtikuusta lokakuuhun vuonna 2016. Hän edusti Me sanmarinolaiset -puoluetta. Hän oli aikaisemmin toiminut San Marinon suur- ja yleisneuvoston jäsenenä vuonna 2008. Koulutukseltaan hän on juristi. 

Berti osallistui vuoden 1988 Soulin olympialaisiin, joissa hän kilpaili trap-ammunnassa sijoittuen jaetulle 33. sijalle. Hänen poikansa Gian Marco on myös kilpaillut olympialaisissa, joista paras tulos oli hopeamitali vuoden 2020 Tokion olympialaisten trap-ammunnan sekajoukkuekilpailusta.

Lähteet

Vuonna 1960 syntyneet
San Marinon kapteenivaltionhoitajat
Elävät henkilöt
Sanmarinolaiset ampujat
Sanmarinolaiset poliitikot